PAGE  

[image: image1.png]ROMANIA




PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI

Nr. 4c-11/329/2014
	
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ

Nr. 4c-12/86/2014


                    




        Bucureşti, 11 iunie 2014

                    




        PL.x. 132/2014

RAPORT COMUN

asupra

 proiectului de Lege privind aprobarea Ordonanţei Guvernului nr. 1/2014 pentru modificarea şi completarea Legii nr. 122/2006 privind azilul în România şi a Ordonanţei Guvernului nr. 44/2004 privind integrarea socială a străinilor care au dobândit o formă de protecţie sau un drept de şedere în România, precum şi a cetăţenilor statelor membre ale Uniunii Europene şi Spaţiului Economic European

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia juridică, de disciplină şi imunităţi, au fost sesizate, cu dezbaterea pe fond a proiectului de Lege privind aprobarea Ordonanţei Guvernului nr. 1/2014 pentru modificarea şi completarea Legii nr. 122/2006 privind azilul în România şi a Ordonanţei Guvernului nr. 44/2004 privind integrarea socială a străinilor care au dobândit o formă de protecţie sau un drept de şedere în România, precum şi a cetăţenilor statelor membre ale Uniunii Europene şi Spaţiului Economic European.

Senatul, în calitate de primă Cameră  sesizată, a adoptat iniţiativa legislativă în şedinţa din 18 martie 2014.

Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare.

Proiectul de lege are ca obiect de reglementare modificarea şi completarea Legii nr. 122/2006 privind azilul în România, cu modificările şi completările ulterioare, precum şi a Ordonanţei Guvernului nr. 44/2004 privind integrarea socială a străinilor care au dobândit o formă de protecţie sau un drept de şedere în România , precum şi a cetăţenilor statelor membre ale Uniunii Europene şi Spaţiului Economic European, aprobată cu modificări prin Legea nr. 185/2004, în scopul transpunerii dispoziţiilor Directivei 2011/95/UE privind standardele referitoare la condiţiile pe care trebuie să le îndeplinească resortisanţii ţărilor terţe sau apatrizii pentru a putea beneficia de protecţie internaţională.

Consiliul Legislativ, prin adresa cu nr.55 din 21 ianuarie 2014, a avizat favorabil iniţiativa legislativă, cu observaţii şi propuneri.

Comisia pentru învăţământ, ştiinţă, tineret şi sport a avizat favorabil proiectul de lege în şedinţa din data de 2 aprilie 2014, cu unanimitate de voturi, conform adresei cu nr. 4c-9/68/2014.

Comisia pentru afaceri europene a avizat favorabil proiectul de lege în şedinţa din data de 2 aprilie 2014, cu unanimitate de voturi, conform adresei cu nr. 4-c/19/173/2014.

Comisia pentru muncă şi protecţie socială a avizat favorabil proiectul de lege în şedinţa din data de 2 aprilie 2014, cu unanimitate de voturi, în forma prezentată, conform adresei cu nr. 4-c/7/130/2014.

Comisia pentru drepturile omului, culte şi problemele minorităţilor naţionale a avizat favorabil proiectul de lege în şedinţa din data de 2 aprilie 2014, cu unanimitate de voturi, conform adresei cu nr. 4-c/5/206 din 3 aprilie 2014.

Guvernul României, prin adresa cu nr.3012/DRP din 16.04.2014, a transmis Comisiei juridice, de disciplină şi imunităţi un amendament formulat de Ministerul Afacerilor Interne la prezentul proiect de lege, amendament aprobat de Guvern în şedinţa din data de 16.04.2014.
În conformitate cu prevederile art. 61 şi art.63 din Regulamentul Camerei Deputaţilor, republicat, cu modificările ulterioare, membrii Comisiei pentru apărare, ordine publică şi siguranţă naţională au dezbătut proiectul de lege în şedinţa din  8 martie 2014.

În urma dezbaterii, membrii Comisiei au hotărât, cu majoritate de voturi, să propună plenului Camerei Deputaţilor adoptarea proiectului de lege cu amendamentele admise prevăzute în Anexă, ce face parte integrantă din prezentul raport.
În conformitate cu prevederile art. 54 şi 55 din Regulamentul Camerei Deputaţilor, republicat, la lucrări a fost prezent în calitate de invitat, domnul chestor de poliţie Doru Dumitrescu, subsecretar de stat, şef departament Schengen în cadrul Ministerului Afacerilor Interne.   

La dezbateri au fost prezenţi un număr de 21 deputaţi,  din totalul de 26 membri ai Comisiei pentru apărare, ordine publică şi siguranţă naţională.

În conformitate cu prevederile art. 61 şi art.63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au dezbătut proiectul de lege în şedinţa din  data de 11 iunie 2014.

La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

La şedinţa comisiei a fost prezent, în calitate de invitat, doamna Irina Alexe, chestor, secretar general adjunct în cadrul Ministerului Afacerilor Interne.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor un raport de adoptare a  proiectului de Lege pentru modificarea şi completarea unor acte normative din domeniul migraţiei şi azilului, cu amendamentele admise prevăzute în Anexa la raport.

   Membrii celor două comisii sesizate în fond au hotărât, în conformitate cu prevederile art.61 şi art.63 din Regulamentul Camerei Deputaţilor, republicat, să propună plenului Camerei Deputaţilor un raport comun de adoptare a proiectului de Lege privind aprobarea Ordonanţei Guvernului nr. 1/2014 pentru modificarea şi completarea Legii nr. 122/2006 privind azilul în România şi a Ordonanţei Guvernului nr. 44/2004 privind integrarea socială a străinilor care au dobândit o formă de protecţie sau un drept de şedere în România, precum şi a cetăţenilor statelor membre ale Uniunii Europene şi Spaţiului Economic European, cu amendamentele admise prevăzute în Anexa la raport.

În funcţie de obiectul şi conţinutul său, proiectul de lege face parte din categoria legilor ordinare. 


               PREŞEDINTE,





                                  PREŞEDINTE,

                  BOGDAN LIVIU CIUCĂ





                     ION MOCIOALCĂ

Consilier parlamentar,    








Consilier parlamentar,

Rodica Penescu









          George Cucu

Anexa
AMENDAMENTE ADMISE
	Nr. crt.
	Texul Legii in vigoare
	Textul adoptat de Senat
	Amendamente admise
	Motivaţie

	  1.
	--------------
	Lege privind aprobarea Ordonanţei Guvernului nr.1/2014 pentru modificarea şi completarea Legii nr. 122/2006 privind azilul în România şi a Ordonanţei Guvernului nr. 44/2004 privind integrarea socială a străinilor care au dobândit o formă de protecţie sau un drept de şedere în România, precum şi a cetăţenilor statelor membre ale Uniunii Europene şi Spaţiului Economic European


	Nemodificat.
	

	  2.
	----------------
	Articol unic. - Se aprobă Ordonanţa Guvernului nr. 1 din 22 ianuarie 2014 pentru modificarea şi completarea Legii nr. 122/2006 privind azilul în România şi a Ordonanţei Guvernului nr. 44/2004 privind integrarea socială a străinilor care au dobândit o formă de protecţie sau un drept de şedere în România, precum şi a cetăţenilor statelor membre ale Uniunii Europene şi Spaţiului Economic European, adoptată în temeiul art. 1 pct. II 1 şi 2 din Legea nr. 353/2014 privind abilitatea Guvernului de a emite ordonanţe, şi publicată în Monitorul Oficial al României, Partea I, nr. 63 din 24 ianuarie 2014.
	Articol unic. - Se aprobă Ordonanţa Guvernului nr. 1 din 22 ianuarie 2014 pentru modificarea şi completarea Legii nr. 122/2006 privind azilul în România şi a Ordonanţei Guvernului nr. 44/2004 privind integrarea socială a străinilor care au dobândit o formă de protecţie sau un drept de şedere în România, precum şi a cetăţenilor statelor membre ale Uniunii Europene şi Spaţiului Economic European, adoptată în temeiul art. 1 pct. II 1 şi 2 din Legea nr. 353/2014 privind abilitatea Guvernului de a emite ordonanţe, şi publicată în Monitorul Oficial al României, Partea I, nr. 63 din 24 ianuarie 2014, cu următoarele completări:
	

	
	Art. 17

Drepturi

(1) Pe durata procedurii de azil străinul care solicită acordarea unei forme de protecţie are următoarele drepturi:
a) dreptul de a rămâne în România până la expirarea unui termen de 15 zile de la finalizarea procedurii de azil, cu excepţia situaţiei în care cererea de azil a fost respinsă în urma soluţionării acesteia în procedura accelerată sau în procedură la frontieră, caz în care străinul trebuie să părăsească statul român de îndată ce procedura de azil a fost finalizată. În cazul procedurii de determinare a statului membru responsabil cu examinarea cererii de azil, dreptul de a rămâne pe teritoriul României încetează de la data la care a fost comunicată hotărârea de respingere a accesului la procedura de azil, emisă de Oficiul Român pentru Imigrări.


	…………………………………..
	1. La articolul I, după punctul 12 se introduce un nou punct, punctul 121, cu următorul cuprins:

 “121. La articolul 17 alineatul (1), litera a) se modifică şi va avea următorul cuprins:
a) dreptul de a rămâne în România până la expirarea unui termen de 15 zile de la finalizarea procedurii de azil, cu excepţia situaţiei în care cererea de azil a fost respinsă în urma soluţionării acesteia în procedura accelerată sau în procedură la frontieră, caz în care străinul trebuie să părăsească statul român de îndată ce procedura de azil a fost finalizată. În cazul procedurii de determinare a statului membru responsabil cu examinarea cererii de azil, dreptul de a rămâne pe teritoriul României încetează la data efectuării transferului.”
Autor amendament:
GUVERNUL ROMÂNIEI
Aprobat:

Comisia pentru apărare, ordine publică şi siguranţă naţională 

şi

Comisia juridică, de disciplină şi imunităţi


	Amendament propus de MAI şi aprobat în şedinţa de Guvernul României în şedinţa di data de 16.04.2014, conform adresei cu nr.3012/DRP din 16.04.2014.

	
	271
a) lipsa de fundament al invocării unei temeri de persecuţie sau a expunerii la un risc serios în ţara de origine, în condiţiile art. 23 alin. (1)  sau ale art. 26;

272
a) solicitantul nu invocă nicio temere de persecuţie în sensul art. 23 alin. (1) sau o expunere la un risc serios în sensul art. 26; 


	
	2. La articolul I, după punctul 27, se introduc două noi puncte, punctele 271 şi 272, cu următorul cuprins:
“ 271.  La articolul 76 alineatul (1), litera a) se modifică şi va avea următorul cuprins: 
«a) lipsa de fundament al invocării unei temeri de persecuţie sau a expunerii la un risc serios în ţara de origine, în condiţiile art. 23 sau ale art. 26;»
272. La articolul 76 alineatul (2), litera a) se modifică şi va avea următorul cuprins : 
« a) solicitantul nu invocă nicio temere de persecuţie în sensul art. 23 sau o expunere la un risc serios în sensul art. 26; »”

Aprobat:

Comisia pentru apărare, ordine publică şi siguranţă naţională 

şi

Comisia juridică, de disciplină şi imunităţi


	Corelarea articolului 23 în noua redactare cu dispoziţiile rămase nemodificate.
Alin. (1) al art. 23 nu se mai regăseşte în noua redactare şi, în consecinţă, trebuie eliminate trimiterile la acesta.

	  3.
	(4) Motivele enumerate la alin. (1), precum si cererile de azil prevăzute la art. 75 alin. (1) lit. b) si c) nu pot sa prevaleze temerii bine întemeiate de persecuţie conform art. 23 alin. (1) sau expunerii la un risc serios în sensul art. 26.

(3) Cererea de azil a străinului care provine dintr-o tara sigura de origine este respinsa ca evident nefondata, cu excepţia cazului în care situaţia de fapt sau dovezile prezentate de solicitant arata existenta unei temeri bine întemeiate de persecuţie în sensul art. 23 alin. (1). În acest caz solicitantul primeşte accesul la procedura originară.
	
	3. La articolul I, după punctul 29 se introduc două noi puncte, punctele 291 şi 292, cu următorul cuprins: 
“ 291.  La articolul 76, alineatul (4) se modifică şi va avea următorul cuprins:
« (4) Motivele enumerate la alin. (1), precum şi cererile de azil prevăzute la art. 75 alin. (1) lit. b) şi c) nu pot să prevaleze temerii bine întemeiate de persecuţie conform art. 23 sau expunerii la un risc serios în sensul art. 26. »
292. La articolul 77, alineatul (3) se modifică şi va avea următorul cuprins :
« (3) Cererea de azil a străinului care provine dintr-o ţară sigură de origine este respinsă ca evident nefondată, cu excepţia cazului în care situaţia de fapt sau dovezile prezentate de solicitant arată existenţa unei temeri bine întemeiate de persecuţie în sensul art. 23. În acest caz solicitantul primeşte accesul la procedura originară.»”
Aprobat:

Comisia pentru apărare, ordine publică şi siguranţă naţională 

şi

Comisia juridică, de disciplină şi imunităţi


	Corelarea articolului 23 în noua redactare cu dispoziţiile rămase nemodificate.
Alin. (1) al art. 23 nu se mai regăseşte în noua redactare şi, în consecinţă, trebuie eliminate trimiterile la acesta.


Consilier dr. George Cucu











Consilier parlamentar, Rodica Penescu

